Baloži (stacija)

Baloži ir slēgts dzelzceļa pieturas punkts līnijā Rīga—Jelgava, kas atrodas Olaines novada Olaines pagastā blakus Stūnīšu ciemam. Baložu pietura atrodas ap 4 km attālumā no Baložu pilsētas. Pieturā pieturēja elektrovilcieni maršrutā Rīga—Jelgava. 

Kad 2024. gadā kļuva zināms par plānoto šīs dzelzceļa pieturas slēgšanu (pārcelšanu 1,4 km Rīgas virzienā, iepretim Medemciemam), Olaines novada pašvaldība rīkoja publisku apspriešanu par pieturas saglabāšanu, kurā vairākums aicināja to saglabāt. Olaines novada pašvaldība nosūtīja Satiksmes ministrijai aicinājumu rast iespēju staciju saglabāt, tomēr aicinājums netika ņemts vērā, un izmaiņas stājās spēkā no 2024. gada 15. decembra.No 15. decembra būs izmaiņas vilcienu kustības sarakstā, tiks atklātas 3 jaunas pieturas Pieturas slēgšanas dienā vietējie iedzīvotāji sarīkoja protesta akciju.Iedzīvotāji protestē pret vilciena stacijas pārcelšanu

 Vēsture 
Sākumā pietura saukta par Rolbušas platformu. Pirmā pasaules kara laikā no tās izbūvēts sazarots šaursliežu dzelzceļš Daugavas virzienā, kurš drīz nojaukts. Vēlāk stacija saukta arī par Dzeņiem. 

Padomju laikā šeit bija stacija ar blakus ceļiem un strupceļu kravu operācijām. 20. gadsimta 50. gados no stacijas bijis šaursliežu dzelzceļš uz Baložu kūdras fabriku (nojaukts 70. gados).  Šī kūdras dzelzceļa tālāks posms aiz fabrikas Medema purva virzienā saglabājies kā Baložu kūdras muzejdzelzceļš.

Tagadējā silikātķieģeļu stacijas ēka būvēta 1961. gadā (mūsdienās izmantota kā dzīvojamā ēka). 2003. gadā stacija pārbūvēta par pieturas punktu un tās sliežu ceļi nojaukti. Saglabājies perons pie bijušā pirmā ceļa, kā arī stacijas ūdenstornis ar dēļu apšuvumu un stacijas ieejas luksofors no Torņakalna puses.

 Attēlu galerija 

 Ārējās saites 
 Baložu stacijas fotogrāfijas 
 Baložu stacijas ēka 1924. gadā

 Atsauces 

Kategorija:Olaines pagasts
Kategorija:Dzelzceļa stacijas Latvijā
Kategorija:Dzelzceļa līnijas Rīga—Jelgava stacijas un pieturas punkti